Darbarīks - Vikipēdija

# Darbarīks

### Vikipēdijas raksts

Darbarīks ir ierīce, ar kuras palīdzību var tikt veikta kāda noteikta darba funkcija. Parasti darbarīku pielietošana ir saistīta ar mehāniska darba veikšanu.

## [izmainīt šo sadaļu] Darbarīku vēsture

Darbarīku izmantošanas vēsture sniedzas vissenākajā cilvēces vēsturē, vai pat pirms tās, jo primitīvus darbarīkus vienkāršu funkciju veikšanai spēj izmantot atsevišķi dzīvnieku un pat putnu veidi.

Akmens laikmeta darbarīki. Atrasti Francijā

Arī laikmetu apzīmējumi – Akmens, Bronzas un Dzelzs lielā mērā attiecināmi uz darbarīku veidiem, to tehnisko līmeni. Darbarīkiem, līdztekus daudziem citiem attīstības faktoriem bijusi nenovērtējama loma cilvēces attīstībā. Darbarīku izmantošana bija saistīta arī ar tehnoloģijas pilnveidošanos dažādās nozarēs. Piemēram, celtniecībā arvien efektīvāki darbarīki deva cilvēkiem iespēju būvēt arvien drošāku patvērumu. Ja sākotnēji Centrāleiropā, vēl jo vairāk tālāk uz ziemeļiem tās bija alas un primitīvas zaru būdas, tad vēlāk jau tika būvētas koka ēkas, cietokšņi un pilis. Cilvēka rokas, papildinātas ar dzelzs laikmeta darbarīkiem un instrumentiem un to pielietošanas māku, deva iespēju radīt izturīgus mūra cietokšņus un pilsētas ar grandiozām katedrālēm, kuras arī mūsdienās rada izbrīnu par aizgājušo gadsimtu cilvēku roku veiklību, fantāziju un radošo garu.

## [izmainīt šo sadaļu] Darbarīki mūsdienās

Mēbeļu montāžas darbarīki

Vienkāršākie, praksē biežāk sastopamie darbarīki ir āmurs, cirvis, zāģis, lauznis, kalts, skrūvgrieznis u.c. Tos sauc arī par rokas instrumentiem. Ir sastopami arī sarežģītāki darbarīki ar mehāniskās vai elektriskās enerģijas piedziņu, kas pastiprina cilvēka roku spēku. Piemēram, elektriskais vai motorzāģis, pneimatiskais āmurs, elektriskais urbis utt.

Neskatoties uz arvien sarežģītāku tehnisko ierīču, mašīnu, mehānismu un aparātu pielietošanu strauja tehniskā progresa rezultātā, vienkāršu darbarīku pielietošanas sfēra nesamazinās. Tas izskaidrojams ar to, ka gan rūpnieciskajā ražošanā, celtniecībā un citās tautsaimniecības nozarēs, kā arī mājsaimniecībā joprojām pastāv liela daļa nestandarta vai epizodisku darbu veidu, kuru veikšanai sarežģītas tehnikas pielietošana nav racionāla.

## [izmainīt šo sadaļu] Darbarīku iedalījums

Darbarīkus varētu iedalīt dažādās darbarīku grupās pēc darba nozarēm:

- Lauksaimniecības darbarīki
- Zvejniecības rīki
- Amatniecības darbarīki
- Mājsaimniecības darbarīki

Saturs iegūts no "http://lv.wikipedia.org../../../d/a/r/Darbar%C4%ABks.html"

Kategorijas: Tehnoloģija | Tehnika | Darbarīki

##### Views

- Raksts
- Diskusija
- Pašreizējā versija

##### Meklēt

##### Citās valodās

- English